कन्नौज. जिले भर में दोनों दिन श्रीकृष्ण जन्मोत्सव बड़े ही धूमधाम से मनाया गया। यहां स्थापित मंदिरों में भव्य सजवाट की गई। देर रात तक मंदिरों में भजन कीर्तन का आयोजन चलता रहा। बारह बजते ही शंख घंटा घड़ियालों की धुनों से पूरा वातावरण कृष्णमय हो गया। श्रृद्धालुओं ने मंदिरों और घरों में राधा कृष्ण की आकर्षक झांकियां सजाईं। पूजा अर्चना के बाद देररात तक प्रसाद वितरण का कार्यक्रम चलता रहा। जन्मोत्सव को लेकर पूरा जनपद भक्तिरस से सराबोर हो गया। मंदिरों में भव्य झाकियों के साथ राधा कृष्ण का फूलों से श्रृंगार किया गया।